ICN เด้ง 7% ลุ้นผลงานโต หลังคว้างาน “กฟภ.” 90 ลบ. – รับผลดียกเว้น VAT
ICN ดีดแรง 7% คาดนักลงทุนเข้าเก็งกำไรผลประกอบการเติบโต หลังคว้างานเคเบิลใยแก้วนำแสงจาก “กฟภ.” มูลค่า 90.3 ลบ. พ่วงอานิสงส์ยกเว้นค่า VAT 7%
ICN ดีดแรง 7% คาดนักลงทุนเข้าเก็งกำไรผลประกอบการเติบโต หลังคว้างานเคเบิลใยแก้วนำแสงจาก “กฟภ.” มูลค่า 90.3 ลบ. พ่วงอานิสงส์ยกเว้นค่า VAT 7%
4 ก.ค. 2565

ผู้สื่อข่าวรายงานว่า วันนี้ (4 ก.ค.65) ราคาหุ้น บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ณ เวลา 10:15 น. อยู่ที่ระดับ 4.36 บาท บวก 0.30 บาท หรือ 7.39% สูงสุดที่ระดับ ต่ำสุดที่ระดับ 4.14 บาท ด้วยมูลค่าการซื้อขาย 122.66 ล้านบาท

ทั้งนี้ คาดว่าปัจจัยที่สนับสนุนราคาหุ้น ICN ให้ปรับตัวเพิ่มขึ้นวันนี้ มากจากการลงนามสัญญาจ้างเหมา ออกแบบ จัดหาพร้อมติดตั้งเคเบิลใยแก้วนำแสง มูลค่างาน 90,329,400 บาท (รวมภาษีมูลค่าเพิ่ม) กับการไฟฟ้าส่วนภูมิภาค (กฟภ.) โดยมีระยะเวลาดำเนินงานภายใน 365 วันนับถัดจากวันที่ลงนามสัญญาและรับประกัน 2 ปี
นอกจากนี้ ICN ยังได้รับประโยชน์กรณี ยกเว้นภาษีมูลค่าเพิ่ม (VAT) จากเดิมที่ต้องเสียภาษีอัตรา 7% สำหรับผู้ประกอบกิจการศูนย์ข้อมูล (Data Center) เพื่อการให้บริการพื้นที่เก็บข้อมูลอิเล็กทรอนิกส์ผ่านเครือข่ายอินเทอร์เน็ต บริการเช่าพื้นที่ เซิร์ฟเวอร์ และอุปกรณ์ที่เกี่ยวข้องเพื่อใช้ในการจัดเก็บ ประมวลผล และเชื่อมต่อข้อมูลทางอิเล็กทรอนิกส์ผ่านทางเครือข่ายอินเทอร์เน็ต